open-index/open-wikipedia-markdown huggingface dataset:
House and Garden (časopis USA)

***House & Garden*** bol americký časopis, ktorý vychádzal ako  mesačník; vydávala ho spoločnosť Condé Nast Publications. Zameriaval sa na interiérový design, zábavu a záhradne práce.

Časopisu po prvýkrát vyšiel v roku 1901 ako časopis venovaný architektúre a jeho zakladajúcimi redaktormi boli philadelphskí architekti: Herbert C. Wise, Wilson Eyre, a Frank Miles Day. Časopis sa stal súčasťou vydavateľského impéria Condé Nast v roku 1911 v roku 1915 sa stal jeho jediným vlastníkom. 

V časopise sa objavovali fotografie svetových autorov ako boli napríklad André Kertész, Edgar de Evia alebo Horst P. Horst.

V roku 2007 vydavateľ ukončil vydávanie časopisu.

## Šéfredaktori
Šéfredaktormi *House & Garden* boli:
*Herbert C. Wise (1901-1905)
*Richardson L. Wright (1914-1946)
*Albert Kornfeld (1946-1956)
*Mary Jane Pool (1970-1980)
*Louis Oliver Gropp (1980-1987)
*Anna Wintour (1987-1988)
*Nancy Novogrod (1988-1993)
*Dominique Browning (1995-2007)

## Referencie


## Pozri aj
* Novinárska fotografia

## Externé odkazy
* House & Garden Magazine

## Zdroj

Kategória:Fotografické časopisy
Kategória:Záhradnícke časopisy
Kategória:Časopisy v USA
Zoznam sezón Athletic Club

Toto je **zoznam všetkých sezón [[Athletic Club|Athletica Club]]** odohraných v španielskom a európskom futbale od roku 1898 až po poslednú úplne odohranú sezónu. 

Athletic Club vyhral Primera División 8-krát, španielsky pohár 24-krát, španielsky superpohár 3-krát a Pohár Evy Duarte 1-krát.

## Legenda

## Sezóny

Kategória:Athletic Bilbao
Kategória:Futbalové zoznamy
Kuneradský zámok

**Kuneradský zámok** alebo **Kaštieľ Kunerad** je bývalý lovecký kaštieľ vo Svitačovej doline v katastrálnom území obce Kunerad vo výške cca  Kaštieľ aj s areálom je národnou kultúrnou pamiatkou. Po zmene majiteľov bola v roku 2025 ukončená jeho obnova.

Kaštieľ dal postaviť v roku 1916 gróf Balestrém, pruský junker. Stavba mala pôvodne slúžiť ako rekreačný lovecký kaštieľ pre vtedajších cisárov Rakúsko-Uhorska a Nemecka – Františka Jozefa a Viliama II. Po vypuknutí 1. svetovej vojny sa tento zámer neuskutočnil. Slúžil ako rodinné sídlo pre potreby rodiny Balestrémovcov, ktorý zámok navštevovali. Neskôr počas SNP mala za bojov v Rajeckej doline v zámku sídlo 2. partizánska brigáda M. R. Štefánika. Preto ho 25. septembra 1944 nemecké jednotky vypálili. Dnes tu je osadená pamätná tabuľa.

Po rekonštrukcii v roku 1959 zámok slúžil na liečenie ochorení dýchacích ciest ako Liečebňa SNP Kunerad. Ďalšia rekonštrukcia prebehla v roku 1974 a zámok prešiel pod Československé štátne kúpele Rajecké Teplice, neskôr Slovenské štátne kúpele Rajecké Teplice, respektíve Slovenské liečebné kúpele Rajecké Teplice, a.s..

V roku 1996 kaštieľ prešiel spolu s kúpeľmi v Rajeckých Tepliciach do súkromného vlastníctva. Odvtedy bol využívaný len príležitostne. Počas rekonštrukcie, 10. marca 2010 zasiahol  strechu kaštieľa veľký požiar.
Po ôsmich rokoch, 20. októbra 2018 chátrajúci zámok opäť vyhorel.

Stavba je postavená v štýle modernej secesie podľa francúzskej architektúry. Kaštieľ dopĺňajú nárožné veže, vikiere, terasy s arkádami, vonkajšie schodiská a park. K kaštieľu bola postavená kaplnka svätej Terezky Ježiškovej. Pôvodne bol kaštieľ moderne zariadený a pripojený na vlastnú vodnú elektráreň.

## Referencie

## Iné projekty

## Externé odkazy
Zámok Kunerad - oficiálna stránka

Kategória:Architektúra z 1916
Kategória:Kultúrne pamiatky na Slovensku
Kategória:Hrady a zámky na Slovensku
Kategória:Secesné stavby na Slovensku
Kategória:Stavby v okrese Žilina
Kategória:Kunerad
Kategória:Lovecké hrádky a zámky na Slovensku
Katakláza

[náhľad|vpravo|Kataklastická štruktúra deformovanej horniny v pri skrížených polariztároch mikroskopu, Engelberg, Švajčiarsko, [Helvetikum.]]
**Katakláza** je prejavom krehkej deformácie resp. dynamickej metamorfózy, ktorá je spôsobená strižným napätím v dôsledku rastu fraktúr, na mikroskopickej aj makroskopickej úrovni najčastejšie pozdĺž zlomov, v najvrchnejšej časti zemskej kôry, kde prevládajú nižšie teplotno-tlakové podmienky ale väčšie deformačné rýchlosti. Má za následok drvenie, vznik kataklazitov, tektonických ílov (tzv. kakiritov) až pseudotachylitov.

Katakláza sa realizuje v podmienkach dilatácie, teda ťahového namáhania  hornín. V dôsledku pôsobenia napätia sa jednotlivé mikrotrhliny rozširujú a spájajú, čím tvoria rozsiahlejšie pukliny a fraktúry. Pokračujúca klatakláza má za následok zmenšovanie veľkosti zŕn deformovanej horniny. V dôsledku opakovaného lámania a kĺzania pozdĺž takýchto fraktúr sa môžu minerálne zrná pohybovať a rotovať, takémuto pohybu sa hovorí kataklastický tok. Aj keď tento tok je tiež krehkou deformáciou, v rôznych mierkach (od mm do stoviek metrov) sa môže javiť ako homogénny a duktilný.

Katakláza môže mobilizovať niektoré minerály ako grafit alebo pigmenty. To má za následok, že mnohé kataklazity majú makroskopicky veľmi neforemný vzhľad a sú bežne mylne považované za grafitické bridlice.

## Referencie

Kategória:Metamorfóza
House and Garden

**House and Garden** môže byť 
* názov časopisu ktorý vychádzal v období 1901 - 2007 v USA, pozri House and Garden (časopis USA)
* názov anglického časopisu, pozri House and Garden (anglický časopis)
* názov austrálskeho časopisu, pozri House and Garden (austrálsky časopis)
Samuel Colt

**Samuel Colt** (* 19. júl 1814, Hartford, Connecticut, USA – † 10. január 1862, Hartford) bol americký vynálezca a priemyselník.

## Život
Narodil sa v Hartforde ako syn úspešného farmára a obchodníka. V mladosti cestoval a domov sa vrátil s dreveným modelom rotačného viackomorového valca. Colt sa nenechal prvými neúspešnými pokusmi odradiť a postupne svoje revolvery vylepšoval. Revolvery sú tak neodmysliteľne spojené s jeho menom, keďže Colt ako prvý patentoval a vyrábal použiteľné revolvery.

## Iné projekty

Kategória:Vynálezcovia USA
Kategória:Osobnosti z Hartfordu (Connecticut)
Letisko Karlovy Vary

**Letisko Karlovy Vary** je medzinárodné verejné civilné letisko. Leží 4 km juhovýchodne od centra Karlových Varov na katastri ich častí Olšová Vrata, medzi Olšovými Vrata, Kolová a Pilou. Vlastníkom letiska je Karlovarský kraj a prevádzkovateľom je *Letiště Karlovy Vary, s. r. o.* 

## Aerolínie a destinácie
### Pravidelné linky

### Charterové lety, leto 2011

## Zdroj

Kategória:Letiská v Česku
Parângul Mare

***Vârful Parângu Mare***  je najvyšší vrch v pohorí Munții Parâng s nadmorskou výškou 

## Externé odkazy
* Pictures and images from the Carpathian Mountains
* http://www.carpati.org/
* http://www.alpinet.org/

Kategória:Vrchy v Rumunsku
Kategória:Dvojtisícovky v Rumunsku
Antropogénna klimatická zmena

**Antropogénna klimatická zmena** (iné názvy: **antropogénna zmena klímy, antropogénna zmena podnebia**) je zmena podnebia na globálnej alebo lokálnej úrovni, zapríčinená dôsledkami ľudskej činnosti.  Možno ju čiastočne pozorovať už od neolitu, ale najvýraznejšia je zhruba od 18./19. storočia (globálne otepľovanie a pod.).

## Mechanizmy ktorými ľudstvo ovplyvňuje podnebie
* Navyšovanie podielu CO2 v atmosfére, ktoré výrazne koreluje, so zvýšením priemerných teplôt v posledných desaťročiach.
* Emisie aerosólov, ktoré ovplyvňujú vlastnosti atmosféry. 
* Efekt tepelného ostrova, ktorý v dôsledku narastajúcej urbanizácie zvyšuje priemerné globálne teploty.
* Rozsiahle zmeny krajinného rázu, týkajúce premeny krajiny v procese zintenzívňovania poľnohospodárstva, jeho "spriemyselňovania" - industrializácie , čiže pestovania monokultúr, čo má za následok redukciu biodiverzity, a cez zmenu zloženia rastlinných druhov až dezertifikáciu krajiny, na zmenu hydrologického režimu krajiny (odpar vody, zadržiavanie zrážok), a následne zmeny podnebia v lokálnom i globálnom meradle.
* Rozširovanie antropogénneho reliéfu v krajine, ako napríklad budovanie vodných diel a regulácie vodných tokov (extrémnym prípadom je Aralské jazero), budovania diaľničnej infraštruktúry a pod. čo má za následok ešte drastickejšie zmeny, pre hydrologický režim krajiny, a následne aj na lokálne aj globálne podnebie.

## Referencie


Kategória:Klimatické zmeny
Expedícia 21

**Expedícia 21** bola dvadsiatou prvou základnou posádkou na Medzinárodnej vesmírnej stanici. Expedícia bola zahájená odletom kozmickej lode Sojuz TMA-14 od stanice 11. októbra 2009 a trvala do odletu Sojuzu TMA-15 1. decembra 2009. Veliteľom Expedície 21 a prvým veliteľom ISS z ESA bol belgický astronaut Frank De Winne.

Sojuz TMA-15 a Sojuz TMA-16 pripojené k modulu Zarja slúžili ako záchranné lode. 

## Posádka

Zdroj pre tabuľku: NASA 

V zátvorkách je uvedený celkový počet letov do vesmíru vrátane tejto misie.

## Záložná posádka
* Chris Hadfield – veliteľ 
* Dmitrij Kondratiev 
* André Kuipers 
* Shannon Walkerová 
* Alexandr Skvorcov ml. 
* Catherine Colemanová

## Referencie

## Pozri aj

* Zoznam základných posádok Medzinárodnej vesmírnej stanice

## Iné projekty

## Zdroj
* 

Kategória:Základné posádky Medzinárodnej vesmírnej stanice
Kategória:Kozmonautika v 2009
Kategória:Kozmonautika v 2010
Dikobraz

**Dikobraz** (lat. *Hystrix*) je rod z čeľade dikobrazovité. 

Patria doň väčšie, pomaly sa pohybujúce hlodavce, ktorých srsť sa na chrbte a na chvoste na ochranu pred dravcami premenila na tuhé, duté pichliače. Pod dlhými tenkými pichliačmi sa nachádza ešte druhá séria kratších a hrubších ostňov. Nie je pravda, že by dikobraz dokázal svoje pichliače vystreľovať, ostne sa ale môžu uvoľniť a zostať zapichnuté v koži útočníka. 

Dikobrazy rodu Hystrix žijú iba v starom svete, v Afrike, južnej a juhovýchodnej Ázii a v Stredomorí. V Európe sa môžeme s nimi stretnúť na Apeninskom polostrove a na Sicílii, na Balkáne zrejme vyhynuli. 

Sú to bylinožravce, živia sa ovocím, korienkami a hľuzami. Bývajú aktívne prevažne v noci, vo dne spia vo vyhrabaných norách. Ak sú vyrušení, naježia pichliače a začnú šuchotať dutými chvostovými ostňami. Keď ani to votrelcov neodoženie, otočia sa k ním chrbtom a pokúšajú sa ich bodnúť. Pretože najmä spodné, kratšie pichliače sa ľahko uvoľňujú, môže dikobraz spôsobiť aj ťažké zranenia.

## Systém

rod dikobraz (Hystrix):
*†Hystrix primigenia
*†Hystrix depereti
*†Hystrix parvae
*podrod Thecurus - zaraďovaný aj ako samostatný rod Thecurus
** Hystrix crassispinis
** dikobraz indonézsky (*Hystrix pumila*)
** Hystrix sumatrae
*podrod Hystrix - zaraďovaný aj ako samostatný rod Hystrix v užšom zmysle
**? †Hystrix refossa
**? †Hystrix etrusca
** dikobraz juhoafrický (*Hystrix africaeaustralis*)
** dikobraz hrebenatý/dikobraz obyčajný/dikobraz európsky (*Hystrix cristata*)
** dikobraz indický/dikobraz bielochvostý  (*Hystrix indica*/*Hystrix leucura*)  
*podrod Acanthion - zaraďovaný aj ako samostatný rod Acanthion
**? †Hystrix vinogradovi
** dikobraz krátkochvostý (*Hystrix brachyura*) 
** Hystrix javanica

## Iné projekty

## Zdroje
* 

Kategória:Dikobrazovité
.br

**.br** je internetová národná doména najvyššej úrovne pre Brazíliu. Doménu spravuje od roku 2005 Núcleo de Informação e Coordenação do Ponto BR (NIC.br).

## Externé odkazy
* Whois informácie IANA  
* Počet domén druhej úrovne na .br 

## Referencie


Kategória:Národné domény najvyššej úrovne
br
.bs

**.bs** je internetová národná doména najvyššej úrovne pre Bahamy. Doménu spravuje College of the Bahamas.

## Externé odkazy
* Whois informace IANA  
* BSNIC 

Kategória:Národné domény najvyššej úrovne
bs
Smartwings (obchodná značka)

**Smartwings** boli obchodnou značkou českej charterovej leteckej spoločnosti Travel Service (dnes Smartwings), ktorá fungovala v rokoch 2004 až 2018 a prostredníctvom nej boli prevádzkované pravidelné lety po Európe a na Blízkom východe. V roku 2018 došlo k zmene obchodného názvu spoločnosti Travel Service, ktorá značku Smartwings prevádzkovala, na Smartwings, čím sa Smartwings stali plnohodnotnou leteckou spoločnosťou.

## História
### Obchodná značka Travel Service
Spoločnosť Travel Service, a. s. bola založená v roku 1997 a svojimi lietadlami obsluhovala predovšetkým charterové linky pre cestovné kancelárie. V roku 2004 založila táto spoločnosť Smartwings ako svoju obchodnú značku pre pravidelnú leteckú dopravu do niekoľkých európskych letísk. Po krachu leteckej spoločnosti SkyEurope Airlines začala táto spoločnosť prevádzkovať pravidelné linky do Paríža-Charles de Gaulle a Ríma-Fiumicino. Tieto linky boli v roku 2015 zrušené a Smartwings získali na týchto linkách codeshare s Českými aeroliniami. V roku 2017 bolo pod značkou Smartwings prepravených 2,86 milióna cestujúcich.

Od mája a júna 2018 prevzala značka Smartwings 13 sezónnych či pravidelných liniek spoločnosti Travel Service Polska, ktorá v tom čase patrila pod skupinu Travel Service. Išlo o linky z Varšavy do Burgasu, Dubrovníku, Tel Avivu, Varny, Iraklia a na Rodos. Ďalej z Katovíc do Burgasu, Dubrovníku, Solúnu, Splitu, Varny, Iraklia a na Rodos. Pod značkou Smartwings sa v roku 2018 začali plánovať ďalšie linky mimo Česko, a to napríklad spojenie Španielsko – Izrael.

### Vytvorenie spoločnosti Smartwings
V októbri 2018 došlo k vytvoreniu koncernu Smartwings Group, do ktorého tak po novom patrili České aerolinie, Travel Service a jeho pobočky v Maďarsku, na Slovensku a v Poľsku i značka Smartwings. S účinnosťou od 10. decembra 2018 spoločnosť Travel Service zmenila svoj obchodný názov na Smartwings, čím sa všetky operácie spoločnosti zjednotili pod jednu značku.

## Referencie

## Iné projekty

## Externé odkazy
* Oficiálna stránka

## Zdroj

Kategória:Letecké spoločnosti Česka
Kategória:Organizácie založené v 2004
NHL 1967/1968

**Sezóna 1967/1968** bola 51. sezóna NHL. Víťazom Stanley Cupu sa stal tím **[[Montreal Canadiens]]**.

Oproti minulému ročníku došlo k rozšíreniu pôvodnej šestice (Original Six), ktorá bola nemenná od sezóny 1942/43. Nováčikmi sa stali: St. Louis Blues, Oakland Seals, Philadelphia Flyers, Minnesota North Stars, Pittsburgh Penguins, a Los Angeles Kings. Tímy boli rozdelené do dvoch divízií - východná (v tej zostali tímy originálnej šestice) a západná (tam boli zaradení nováčikovia).

Rozšírenie si tiež vyžiadalo zmenu hracieho systému. Najlepšie štyri tímy z každej divízie postupovali do play-off, kde sa najskôr stretli v rámci divízií a následne sa víťazi play-off oboch divízií stretli vo finále Stanley Cupu. Všetky série boli štvorzápasové.

## Konečné tabuľky základnej časti
### Východná divízia

### Západná divízia

## Play-off

## Ocenenia

## Referencie
* Sezóna na hockeydb.com

1967
Kategória:Ľadový hokej v 1967
Kategória:Ľadový hokej v 1968
Favourite Worst Nightmare

***Favourite Worst Nightmare*** je druhý štúdiový album, vydaný 18. apríla 2007 v Japonsku Sheffieldskou indie rockovou skupinou Arctic Monkeys. Vydanie tohto albumu predchádzalo vydaniu nového singlu „Brianstorm“ 16. apríla 2007. Nasledujúci týždeň po vydaní tento album predal vyše 220 tisíc kópií. Arctic Monkeys za tento album už dostali 2 platinové dosky vo Veľkej Británii a boli nominovaní na 2007 Mercury Prize.

## Zoznam skladieb
# „Brianstorm“
# „Teddy Picker“
# „D Is For Dangerous“
# „Balaclava“
# „Fluorescent Adolescent“
# „Only Ones Who Know“
# „Do Me A Favour“ 
# „This House Is A Circus“
# „If You Were There, Beware“
# „The Bad Thing“
# „Old Yellow Bricks“
# „505“
# „Da Frame 2R“ (Japanese edition bonus track)
# „Matador“ (Japanese edition bonus track)

Kategória:Albumy Arctic Monkeys
Kategória:Hudobné albumy z 2007
Attack (skladba)

**„Attack“** je prvou piesňou na albume *[[Hypnotize]]* od americkej metalovej kapely System of a Down. Album vyšiel 22. novembra 2005 ako pokračovanie predchádzajúceho albumu *[[Mezmerize]]* vydaného šesť mesiacov predtým. Pieseň napísali Serj Tankian a Daron Malakian.

Pieseň „Attack“ sa pohybuje na pomedzí hardcore a thrash metalu. Po hudobnej stránke hrajú veľkú rolu gitary, hlavne v rýchlejších pasážach. V tvrdších pasážach piesne dominujú kričané vokály. Rýchle a tvrdé pasáže sa prelínajú s pomalými melodickými časťami, kde duo Tankian/Malakian predvádza melodický spev.

Text piesne je veľmi agresívny. Príkladom je pasáž na konci celej piesne, ktorá znie: „*Attack all the homes and villages, attack all the schools and hospitals*“. To sa dá preložit ako: *Zaútočte na všetky domovy a dediny, zaútočte na všetky školy a nemocnice!*

Podľa toho, čo prehlásil basgitarista skupiny Shavo Odadjian, mala byť pôvodne prvou piesňou na albume *Hypnotize* inštrumentálna pieseň „Hezze“. Kapela sa ale nakoniec rozhodla album začať tvrdo a tak nakoniec dostal pred piesňou „Hezze“ prednosť práve „Attack“.

## Zdroj

Kategória:Piesne skupiny System of a Down
Kategória:Piesne z 2005
Letisko Pardubice

**Letisko Pardubice** je regionálne letisko so zmiešanou civilnou a vojenskou prevádzkou. Leží na juhozápadnom okraji Pardubíc u štvrti Popkovice, južne od dostihového areálu Veľkej pardubickej, v pardubických katastrálnych územiach Popkovice a okrajom aj Dražkovice a na území susedných obcí Třebosice a Staré Jesenčany.

## Aerolínie a destinácie
### Charterové lety, leto 2011

## Zdroj

Kategória:Letiská v Česku
Bulgarian Air Charter

**Bulgarian Air Charter** bola bulharská charterová letecká spoločnosť so sídlom v Sofii v Bulharsku. Prevádzkuje charterové lety pre cestovné kancelárie z bulharských miest Plovdiv, Burgas, Sofia a Varna a európskych krajín. Jeho hlavná základňa je letisko v Burgase a vo Varne, spolu s ďalšími letiskami v Sofii a v Plovdive.

## Flotila
Flotila spoločnosti Bulgarian Air Charter (stav z januára 2021):

## Zdroj

Kategória:Letecké spoločnosti Bulharska
Kategória:Sofia
Kategória:Podniky založené v 2000
Inžinierska geodézia

**Inžinierska geodézia** je časť geodézie, ktorá rieši úlohy súvisiace s budovaním vytyčovacích sietí, vytyčovaním a kontrolným meraním priestorovej polohy stavebných objektov, vytyčovaním a kontrolou geometrických parametrov priemyselných objektov a zariadení, meraním územia pre projekt a vyhotovením geodetickej časti dokumentácie skutočného vyhotovenia stavebného diela.

Kategória:Geodézia
Humbug (album)

***Humbug*** je tretí štúdiový album britskej skupiny Arctic Monkeys, vydaný 19. augusta v Japonsku, 24. augusta vo Veľkej Británii a 25. augusta 2009 v USA.

## Zoznam skladieb
# „My Propeller“ - 3:27
# „Crying Lightning“ - 3:43
# „Dangerous Animals“ - 3:30
# „Secret Door“ - 3:43
# „Potion Approaching“ - 3:32
# „Fire and the Thud“ - 3:57
# „Cornerstone“ - 3:17
# „Dance Little Liar“ - 4:43
# „Pretty Visitors“ - 3:40
# „The Jeweller's Hands“ - 5:42

Kategória:Albumy Arctic Monkeys
Kategória:Hudobné albumy z 2009
Alex Hughes

**Alex Minto Hughes**, umeleckým menom **Judge Dread** (* 2. máj 1945, Snodland, Kent, Veľká Británia – † 13. marec 1998, Canterbury) bol anglický reggae a ska hudobník. Je držitelom Guinessovho svetového rekordu za najviac zákazov hrania na hudobnej stanici BBC a v médiách všeobecne. Bol zrejme prvý beloch, ktorý začal produkovať jamajské reggae. K ďalším jeho štýlom patrilo ska, blue beat a dub. Preslávili ho jeho texty presýtené sexizmom, násilím a užívaním drog. Svoju prezývku „Judge Dread“ (krutý sudca) získal ešte za čias, kedy pracoval ako vyhadzovač v rôznych nočných podnikoch.

Počas celej svojej hudobnej kariéry bol verný svojím neslušným, často až zvrhlým textom, čo mu zabezpečilo vysokú počúvanosť. Zomiera na infarkt v roku 1998 pri vystúpení v Penny Theatre v Canterbury.

## Diskografia
* *Dreadmania: It's All In The Mind* (1972, Trojan)
* *Working Class 'Ero* (1974, Trojan)
* *Bedtime Stories* – (1975, Creole) – UK Albums Chart # 26
* *Last of The Skinheads* (1976, Cactus)
* *40 Big Ones* – (1977, Creole) – # 51
* *Reggae and Ska* – (1980, Cargo Records, Germany)
* *Rub a Dub* (1981, Creole)
* *Not Guilty* (1984, Creole)
* *Live and Lewd* (1988, Skank)
* *King Of Rudeness* (1989, Skank)
* *Never Mind Up With The Cock, Here's Judge Dread* (1994, Tring)
* *Ska'd For Life* (1996, Magnum)
* *Dread White and Blue* (1996, Magnum)

## Weblinks
* The Judge Dread Memorial Site  (english)

Kategória:Anglickí speváci
Kategória:Narodenia v 1945
Kategória:Úmrtia v 1998
NHL 1970/1971

**Sezóna 1970/1971** bola 54. sezóna NHL. Víťazom Stanley Cupu sa stal tím **[[Montreal Canadiens]]**.

## Konečné tabuľky základnej časti
### Východná divízia

### Západná divízia

## Play-off
Pred play-off vypukol škandál z dôvodu, že Minnesota North Stars vypustila niekoľko posledných zápasov základnej časti, aby sa v play-off vyhla celku Chicago Blackhawks. Po sezóne tak bol mierne zmenený systém play-off, už sa ďalej nepoužíval systém tím1 vs. tím3 a tím2 vs. tím4, ale tím1 vs. tím4 a tím2 vs. tím3.

## Ocenenia

## Referencie
* Sezóna na hockeydb.com

1970
Kategória:Ľadový hokej v 1970
Kategória:Ľadový hokej v 1971
Charles Antony Richard Hoare

Sir **Charles Antony Richard Hoare** (známy ako **Tony Hoare**; * 11. január 1934, Kolombo, Srí Lanka – † 5. marec 2026) bol britský informatik.

Bol známy ako tvorca triediaceho algoritmu Quicksort, vyvinul tiež tzv. Hoareovu logiku, ktorá sa používa pri verifikácii správnosti programov a formálny jazyk *[[Communicating sequential processes]]* (CSP), ktorý sa využíva na popis interakcií konkurentných procesov (ako napríklad problém obedujúcich filozofov). V roku 1980 dostal Turingovu cenu za prínos v oblasti špecifikácie a návrhu programovacích jazykov.

## Referencie

## Iné projekty

Kategória:Držitelia Turingovej ceny
Kategória:Anglickí informatici
Kategória:Priekopníci informatiky
Kategória:Členovia Kráľovskej spoločnosti
Kategória:Členovia Bavorskej akadémie vied
Kategória:Absolventi Moskovskej štátnej univerzity M. V. Lomonosova
Mrzeżyno

**Mrzeżyno** je sídlo v severozápadnom Poľsku v Západopomoranskom vojvodstve v okrese Powiat gryficki v gmine Trzebiatów. Je tu malý prístav a marina.

Žije tu 1727 obyvateľov (1727).

thumb|left|220px|Marina

## Iné projekty

Kategória:Powiat gryficki
Dósan Saitó

**Dósan Saitó** (; * 1494 - † 28.  máj  1556) je synonymum dramatického vzostupu a pádu búrlivej éry Sengoku džidai. Legenda ho popisuje ako *Mamuši z Mino* (druh jedovatého hada), ktorú získal vďaka svojej chladnokrvnej taktike.

## Život
Pôvodne bohatý obchodník z provincie Jamaširo (Kjóto), ktorý svoj vplyv a silu uplatnil k politickému rastu. Stal sa služobníkom Jorinariho Toki z provincie Mino (súčasná prefektúra Gifu) a pravdepodobne vykonával úrad správcu tejto provincie. Sídlil na hrade Inabajama a masívne ďalej rozširoval svoj politický i obchodný potenciál. Zákonite to muselo viesť ku sporu s jeho doterajším pánom Jorinarim. Vyvrcholením sporu sa stal puč, po ktorého vypuknutí bol Jorinari vytlačený za hranice provincie a v roku 1542 sa Dósan menoval daimjóm Mino. Jorinari sa samozrejme nemohol zmieriť so stratou svojho panstva, a tak sa spojil so svojim južným susedom, pánom Nobuhidom Odom z provincie Owari. Dósanova armáda však alianciu v roku 1547 porazila v bitke o Kanoguči. Víťazstvo iba potvrdilo Dósana ako pána provincie, ale tiež rozšírilo slávu jeho mena po celom Japonsku. Nobuhideho okolnosti donútili uzavrieť s novým susedom mierovú dohodu, ktorá bola potvrdená sobášom jeho syna Nobunagu a Dósanovej dcéry Nohime v roku 1549.

## Pád
Okolo roku 1555 sa začali šíriť zvesti, že Jošitacu Saitó nie je vlastným synom Dósana. Aj napriek tejto správe Dósan pravdepodobne určil Jošitacua svojím nástupcom a dedičom, aj keď existuje niekoľko možných verzií. Včítane verzie o spore a násilnom prevzatí moci Dósanovým nástupcom. Nech už bola pravda akákoľvek, je potvrdené, že v poslednom období Dósanovho života neboli jeho rodinné vzťahy vôbec vrelé.

Ostatne, prevrat, ktorým sa Jošitacu mal dostať k moci údajne prebehol v roku 1556. V priebehu prevratu mali byť Dósanove sily porazené mnohonásobnou presilou v bitke pri rieke Nagara.

## Prezývky
Dósan bol známy ako majster prezývok. Ich veľký počet dokonca budí podozrenie o existencii dvoch Dósanov, otca a syna, keď syn prevzal kompletné meno po otcovi. Tu je výpočet mien, pod ktorými bol Dósan známy: Minemaru (峰丸), Horenbo (法蓮坊), Šogoró Macunami (松浪庄五郎), Masatoši Kankuró Nišimura (西村勘九郎正利), Šinkuró (新九郎), Norihide Nagai (長井規秀), či Tošimasa Sakondaju Saitó (斎藤左近大夫利政).

## Externé odkazy
* Samurai Archives – Saito Dosan 

## Zdroje

Kategória:Narodenia v 1494
Kategória:Úmrtia v 1556
Kategória:Osobnosti obdobia Sengoku
Dollhouse

**Dollhouse** môže byť:

* televízny seriál, pozri Dollhouse (seriál)
* album Melanie Martinez, pozri Dollhouse (album Melanie Martinez)
* pieseň Priscilly Reney, pozri Dollhouse (pieseň)
* budova (dnes patriaca Long Island University) v Hicksville, pozri Dollhouse (Hicksville)

**Doll House** môže byť:
*múzeum bábik v Griswolde v Iowe v USA, pozri Doll House (Griswold)
*oblasť s charakteristickými skalnými útvarmi v Spanish Bottom v Utahu, pozri Doll House (Spanish Bottom)

## Pozri aj
* Doll House Museum of the Southwest
* A Doll's House
* The Sandman: The Doll's House
Humbug

**Humbug** môže byť:
*podvod, balamutenie
*nezmysel
*lokalita: 
**Humbug (Kalifornia)
**Humbug (Arizona)
*album, pozri Humbug (album)
Nepoužívané stanice v Barcelonskom metre

Je niekoľko **nepoužívaných staníc v [[Barcelonské metro|Barcelonskom metre]]**, opustených z rôznych dôvodov. Tu je súhrnný zoznam: 

## Zmiznuté
* **Bordeta** - L1 - Otvorená v roku 1926, uzatvorená v roku 1983 pretože bola uznaná za nepotrebnú nakoľko sa nachádza blízko stanice Santa Eulàlia.
* **Fernando** - L3 - Patrí do sekcie linky, ktorá bola uzavretá keď bola do oblasti rozšírená linka L4 a linka L3 sa začala rozvíjať do iného smeru. Bola nahradená stanicou Jaume I.
* **Correos** - L3 - Najznámejšia z nepoužívaných staníc metra v meste, bola časťou vyššie zmienenej sekcie linky L3. 

## Nikdy neotvorené
* **Gaudí** - L5 - bola vedľa kostola Sagrada Família a bola raným projektom na stanicu metra Sagrada Família. Občas ju vidno z vlaku ak je na stanici dostatočné osvetlenie. 
* **Travessera** - L3 - Nachádza sa medzi stanicami Diagonal a Fontana, okolo Travessera de Gràcia. Bola zamýšľaná a postavená ako stredový bod medzi týmito dvoma stanicami, o ktorých sa usúdilo, že sú príliš vzdialené jedna od druhej, avšak nikdy nebola otvorená. 
* **Banco** alebo **Banc** - L3 - Bola postavená v roku 1911 v oblasti dnes známej ako Plaça d'Antonio Maura, sídle centrál niekoľkých bánk, ale nebola nikdy otvorená pre verejnosť. V roku 1925 sa stala depom tejto linky a je možné, že je taktiež využívaná bankovými inštitúciami. 

## Presunuté do okolitých lokalít
Všetky tieto stanice sa používajú. ale boli presunuté niekam v okolí ich pôvodného umiestenia. 
* **Santa Eulàlia** - L1
* **Espanya** - L1
* **Universitat** - L1

## Pozri aj
* Doprava v Barcelone
* Zoznam staníc Barcelonského Metra
* Stanica duchov

## Externé odkazy
* Stratené stanice metra v Barcelone 
* Blog o Barcelonských "staniciach duchov"

Kategória:Barcelona
Real Sociedad de Fútbol

**Real Sociedad de Fútbol, S.A.D.** (častejšie iba ako **Real Sociedad**) je španielsky futbalový klub so sídlom v meste San Sebastián v baskickej provincii Guipúzcoa. Bol založený 7. septembra 1909. Momentálne (2023) je účastníkom La Ligy, najvyššej španielskej futbalovej súťaže. Domovským stánkom klubu je Estadio Anoeta, nazývaný tiež Reale Arena, s kapacitou 40 000 miest.
## Úspechy
20px **[[La Liga|Španielska liga]]:** 
* **Víťaz** 2: 1980/81, 1981/82
* **2. miesto** 3: 1979/80, 1987/88, 2002/03
20px **[[Copa del Rey|Španielsky pohár]] :**
* **Víťaz** 2: 1908/09, 1986/87
* **2. miesto** 5: 1909/10, 1912/13, 1927/28, 1950/51, 1987/88
20px **[[Supercopa de España|Španielsky superpohár]]:**
* **Víťaz** 1: 1982
**Segunda División:** 
* **Víťaz** 2: 1948/49, 1966/67
* **2. miesto** 3: 1940/41, 1942/43

## Sezóny
Ako **Real Sociedad de Foot-ball**
;3 sezóny v Primera División
* 1929, 1929/30, 1930/31
Ako **Donostia Football Club**
;4 sezóny v Primera División
* 1931/32, 1932/33, 1933/34, 1934/35
;1 sezóna v Segunda División
* 1935/36
Ako **Real Sociedad de Fútbol**
;69 sezón v Primera División
* 1941/42, 1943/44, 1947/48, 1949/50, 1950/51, 1951/52, 1952/53, 1953/54, 1954/55, 1955/56, 1956/57, 1957/58, 1958/59, 1959/60, 1960/61, 1961/62, 1967/68, 1968/69, 1969/70, 1970/71, 1971/72, 1972/73, 1973/74, 1974/75, 1975/76, 1976/77, 1977/78, 1978/79, 1979/80, 1980/81, 1981/82, 1982/83, 1983/84, 1984/85, 1985/86, 1986/87, 1987/88, 1988/89, 1989/90, 1990/91, 1991/92, 1992/93, 1993/94, 1994/95, 1995/96, 1996/97, 1997/98, 1998/99, 1999/00, 2000/01, 2001/02, 2002/03, 2003/04, 2004/05, 2005/06, 2006/07, 2010/11, 2011/12, 2012/13, 2013/14, 2014/15, 2015/16, 2016/17, 2017/18, 2018/19, 2019/20, 2020/21, 2021/22, 2022/23 
;15 sezón v Segunda División
* 1939/40, 1940/41, 1942/43, 1944/45, 1945/46, 1946/47, 1948/49, 1962/63, 1963/64, 1964/65, 1965/66, 1966/67, 2007/08, 2008/09, 2009/10

## Slávni hráči

## Referencie

## Iné projekty

## Externé odkazy
* Oficiálna stránka klubu 

Kategória:Real Sociedad

Kategória:Španielske futbalové kluby
Kategória:Kluby La Liga
Kategória:Futbalové kluby založené v 1909
Tübingen (mesto)

**Tübingen** je staré nemecké univerzitné mesto neďaleko () od Stuttgartu na rieke Neckar. V súčasnosti má cca 83 tisíc stálych obyvateľov a cca 26 tisíc študentov. Je sídlom zemského okresu Tübingen. Administratívne patrí do spolkovej krajiny Bádensko-Württembersko.

## Dejiny
Prvá písomná zmienka o Tübingene pochádza z roku 1078, kedy sa spomína ako *Twingia*. V polovici 13. storočia získal status mesta. Miestna Univerzita Eberharda Karla vznikla na konci 15. storočia na podnet grófa Eberharda z Barte.

## Centrum mesta
Historické centrum je tvorené najmä stredovekými hrazdovými domami a dvoma námestiami – *Marktplatz* s radnicou a Holzmarkt s kostolom Stiftskirche. Mesto púta pozornosť turistov svojim malebným riečnym nábrežím, na ktorom si jeho obyvatelia v stredoveku postavili svoje domy, priamo na mestských hradbách. Stojí tu aj známa Hölderlinova veža, v ktorej býval nemecký lyrik Friedrich Hölderlin. Dnes sa v nej nachádza jeho múzeum.

Nad centrom mesta sa týči zámok Hohentübingen prvýkrát zmienený, rovnako ako mesto, v roku 1078 a to ako *castrum twingia*. V súčasnosti tu sídli časť fakulty kultúrnych vied a archeologické múzeum s veľkou expozíciou sadrových odliatkov antických sôch.

## Okolie mesta
V okolí mesta sa nachádza veľa historických pamiatok, ako je cisterciánsky kláštor v Bebenhausene, zámok Lichtenstein, Wurmlingenská kaplnka alebo vzdialenejší hrad Hohenzollern. Severne od mesta sa rozkladá prírodná rezervácia Schönbuch.

## Mestské časti
* Bebenhausen (najsevernejšia časť)
* Bühl
* Derendingen (najjužnejšia časť)
* Hagelloch
* Hirschau
* Kilchberg
* Lustnau (najväčšia časť)
* Pfrondorf
* Unterjesingen
* Weilheim

## Partnerské mestá
*  Aigle, Švajčiarsko,  1973
*  Aix-en-Provence, Francúzsko, 1960
*  Ann Arbor, USA, 1965
*  Durham, Veľká Británia, 1969
*  Monthey, Švajčiarsko, 1959
*  Perugia, Taliansko,1984
*  Petrozavodsk, Rusko, 1987
*  Villa El Salvador, Peru, 2006

## Galéria

Súbor:Tuebingen um 1900.jpg|mesto približne v roku 1900
Súbor:TuebingenMarktplatz1.jpg|námestie *Marktplatz* 
Súbor:Tübingen Marktplatz 1.JPG|staré mesto 
Súbor:Tübingen Neckarfront BW 2015-04-27 15-31-07.jpg|nábrežie rieky Necker


## Iné projekty

## Externé odkazy
* Oficiálna stránka
* Informácie o meste
* Múzeum na zámku
* Webová kamera snímajúca námestie Marktplatz

## Zdroj


Kategória:Mestá v Bádensku-Württembersku
Kategória:Univerzitné mestá v Nemecku
Brestovská jaskyňa

**Brestovská jaskyňa** je puklinovoriečna jaskyňa a národná prírodná pamiatka v katastrálnom území obce Zuberec v nadmorskej výške  Patrí medzi najvýznamnejšie jaskyne na Orave a v Západných Tatrách. Jej dĺžka sa odhaduje na . Jaskyňa bola objavená dávno a ľudia spôsobili zničenie časti kvapľovej výzdoby. Národnou prírodnou pamiatkou bola vyhlásená v roku 1979. Spolu s jaskyňou je chránené aj ochranné pásmo s výmerou .

Jaskyňa vznikla eróznou činnosťou Studeného potoka a presakovaním atmosférických vôd. Je významná pre výskum geomorfologického vývoja pohoria a krasovej hydrografie, pretože sa v jaskyni nachádza aktívny podzemný tok spolu s viacerými jazerami a sifónmi.

## Fauna
Jaskyňa je bohatá na faunu. Bolo zistených 9 druhov netopierov, najmä netopier obyčajný (*Myotis myotis*) a podkovár malý (*Rhinolophus hipposideros*). Ďalej sa v podzemnom toku vyskytuje ploskuľa vrchovská (*Crenobia alpina*) a larvy podeniek druhu *Baetis alpinus*, vodné kôrovce z rodu *Niphargus* a *Mesoniscus graniger*, karpatský endemit kosec klepietkár karpatský (*Ischyropsalis manicata*).

Brestovská jaskyňa je sprístupnená, spravuje ju Správa slovenských jaskýň.

## Referencie

## Iné projekty

## Zdroje
* Brestovská jaskyňa – Správa slovenských jaskýň
* 

Kategória:Národné prírodné pamiatky v Žilinskom kraji
Kategória:Jaskyne na Slovensku
Kategória:Západné Tatry
Kategória:Chránené územia v okrese Tvrdošín
Kategória:Zuberec
Kategória:Chránené územia Tatranského národného parku
Zoznam českých televíznych seriálov

## A

## B

## C

## Č

## D

## E

## F

## G

## H

## CH

## I

## J

## K

## L

## M

## N

## O

## P

## R

## S

## Š

## T

## U

## V

## Z

## Ž

## Pozri aj

* Zoznam česko-slovenských televíznych seriálov


České
Zoznam slovenských televíznych seriálov

## 1

* 1890

## A

## B

## D

## E
* Experti

## F
* Fetiše socializmu

## H

## CH

## I
* Inspektor Max 
 
## K

## L
* Lokal TV

## M

## N

## O

## P

## R

## S

## T
* Tajné životy (RTVS 2014)
* Trhlina

## V

## Z

## Referencie

## Pozri aj

* Zoznam česko-slovenských televíznych seriálov


Slovenské
Seriály
Oskar I.

**Oskar I.**, narodený ako *Joseph François Oscar Bernadotte*, (* 4. júl 1799, Paríž – † 8. júl 1859, Štokholm) bol švédsky a nórsky kráľ od roku 1844 až do svojej smrti v roku 1859. Bol jediným synom Karola XIV. Jána a kráľovnej Desidérie. Keď bol v októbri 1810 Bernadotte zvolený švédskym korunným princom, Oskar a jeho matka sa presťahovali v júli 1811 z Paríža do Štokholmu.

## Výchova
Od Karola XIII., svojho adoptívneho starého otca, dostal Oskar titul vojvodu zo Södermanlandu. Rýchlo sa naučil švédsky. Jeho značný vrodený talent bol ďalej rozvíjaný kvalitným vzdelaním a rýchlo sa stal autoritou v politicko-spoločenských otázkach. Roku 1839 napísal sériu článkov na témy ľudového vzdelania a roku 1841 v anonymnej práci „Om Straff och straffanstalter“ sa zastal reformy väzníc. 19. júla 1823 si vzal princeznú Josefinu von Leuchtenberg, dcéru vojvodu Eugèna de Beauharnais a vnučku francúzskej cisárovnej Joséphine de Beauharnais.

## Politika
V roku 1824 a 1833 bol korunný princ dvakrát vicekráľom v Nórsku. Formálne postavil obe kráľovstvá do rovnakej pozície, keď zaviedol nové vlajky so spoločným znakom únie a nový úniový erb. Väčšina zákonov za jeho vlády bola smerovaná k zlepšeniu švédskej ekonomickej situácie. Stavovský Riksdag ho roku 1857 ocenil ako panovníka, ktorý sa zaslúžil o rast blahobytu zeme ako žiadny z jeho predchodcov. 

V zahraničnej politike presadzoval nacionálne princípy. V roku 1848 podporil Dánsko v prvej šlezvickej vojne proti Prusku, poskytol švédsko-nórske jednotky do Fynu a severného Šlezvicka (18491850), a sprostredkoval prímerie z Malmö z 26. augusta 1848. Bol tiež jedným z ručiteľov poctivosti Dánska (Londýnsky protokol z 8. mája 1852).

## Zaujímavosť
Zaujímavosťou je, že Napoleon Bonaparte, bývalý snúbenec jeho matky, sa mu stal krstným otcom. Dokonca mu aj vybral meno, a to vraj podľa jedného hrdinu z Ossianových keltských eposov. Toto typické nordické meno sa akoby stalo predzvesťou jeho budúcej nordickej vlasti.

## Iné projekty

Kategória:Osobnosti z Paríža
Kategória:Vládcovia Švédska
Kategória:Vládcovia Nórska
Kategória:Bernadottovci
Kategória:Protestantskí panovníci
Kategória:Absolventi Uppsala universitet
Kategória:Držitelia Radu svätej Anny
Kategória:Nositelia Rádu zlatého rúna
Kategória:Rytieri Radu čiernej orlice
Kategória:Nositelia Kráľovského uhorského radu sv. Štefana
Kategória:Nositelia Radu Vasovho
Kategória:Nositelia Radu svätého Alexandra Nevského
Kategória:Rytieri Radu svätého Andreja
Kategória:Nositelia španielskeho Rádu zlatého rúna
Zoznam česko-slovenských televíznych seriálov

Zoznam seriálov Česko-Slovenskej televízie. Po rozdelení štátov: Zoznam slovenských televíznych seriálov a Zoznam českých televíznych seriálov

## A

## N
* Nech žije deduško

## B

## CH
* Chalupáři
* Chlapci a chlapi

## M
* My všichni školou povinní

## O
* Otecko sa mi nepáči

## S

## T

## V


Česko-Slovenské
Televízne seriály
Bernadotte

**Bernadotte** je pôvodom francúzsky šľachtický rod, ktorý v roku 1818 zasadol na švédsky a nórsky kráľovský trón a vo Švédsku panuje dodnes.

Jean-Baptiste Jules Bernadotte sa narodil 26. januára 1763 v Pau ako štvrté z piatich detí Henriho Bernadotta (možno krajčíra alebo pisára) a Jeanne de Saint-Jean. Pôvodne slúžil v kráľovskej armáde, ale po revolúcii roku 1789 sa stal členom armády nového Francúzska. Roku 1794 bol menovaný generálom. Pri ťažení do Talianska vybojoval niekoľko významných víťazstiev. Koncom 70. rokov 18. storočia pôsobil ako veľvyslanec vo Viedni, roku 1799 (júl-september) bol francúzskym ministrom vojny. Z tých čias pochádza prvý veľký konflikt s Napoleonom, ktorý svojvoľne opustil francúzsku armádu v Egypte a tajne sa vrátil do Francúzska. Bernadotte ho podľa vojenských pravidiel za dezerciu mohol nechať popraviť.

Jean-Baptiste Bernadotte, maršal Francúzskej cisárskej armády, bol vybraný ako následník Karola XIII. z dynastie Oldenburgovcov. Karol XIII. sa po smrti svojho syna Karola Adolfa stal posledným príslušníkom kráľovskej vetvy rodu.

Bernadotte oponoval Napoleonovi. Tento negatívny vzťah mal podľa niektorých prameňov korene v skutočnosti, že Bernadottova manželka Désirée Claryová, dcéra obchodníka s hodvábom z Marseille, bola skôr (v rokoch 1794-1796) s Napoleonom zasnúbená (jej sestra Júlia sa vydala za Napoleonovho brata Jozefa).

Bernadotte, jakobínsky revolucionár (ktorý vraj na hrudi niesol tetovanie „Smrť kráľom“), sa iróniou osudu stal neskôr švédskym kráľom. Po celý život nenapodobiteľne kombinoval politickú fantáziu so štátnickým rozumom. Krátko pred svojou smrťou prehlásil: „Nikto nespravil takú kariéru ako ja“.

V roku 1814 bolo Nórsko pripojené k Švédsku, a tak vznikla Švédskom riadená únia s Nórskom. Králi Švédska tak boli i kráľmi Nórska. Táto únia sa rozpadla v roku 1905 a Nórsko sa stalo samostatným štátom s vlastným kráľom.

## Králi Švédsko-nórskej personálnej únie z rodu Bernadotte

* 1818 - 1844: Karol XIV. Ján v Nórsku ako Karol III. Ján
* 1844 - 1859: Oskar I. 
* 1859 - 1872: Karol XV. v Nórsku ako Karol IV.
* 1872 - 1905: Oskar II.

## Králi Švédska z rodu Bernadotte

* 1905 - 1907: Oskar II.
* 1907 - 1950: Gustáv V.
* 1950 - 1973: Gustáv VI. Adolf
* od 1973 : Karol XVI. Gustáv

## Pozri aj
*Zoznam kráľov Švédska
*Zoznam kráľov Nórska
*Švédsko
*Dejiny Švédska

## Referencie

## Zdroj


Kategória:Šľachtické rody vo Švédsku
Kategória:Šľachtické rody vo Francúzsku
Devínska hradná skala

**Devínska hradná skala** je hradné bralo a národná prírodná pamiatka. NPP bola vyhlásená v roku 1985 s výmerou chráneného územia . Devínska hradná skala je významná zoologická, botanická a geologická lokalita.

Steny brala sú vysoké približne  a tvoria južný okraj obalovej jednotky tatrika Malých Karpát. Geologický podklad tvoria druhohorné dolomity, zlepence, vápence. Na hradnej skale sú zreteľné aj tektonické poruchy. Rozpínanie týchto prasklín je monitorované. V oblasti na našli viaceré fosílie.

**Devínska hradná skala** je územie európskeho významu v správe štátnej ochrany prírody Správa CHKO Dunajské luhy.

Nachádza sa v katastrálnom území obce Devín v okrese Bratislava IV v Bratislavskom kraji s rozlohou 4,40 ha.

Územie bolo vyhlásené opatrením zo 7. decembra 2017, uverejneným v čiastke 6/2017 Vestníka MŽP SR, ktorým sa mení a dopĺňa národný zoznam území európskeho významu vydaný výnosom MŽP SR č.3/2004-5.1  z roku 2004 na základe uznesenia vlády Slovenskej republiky č. 495/2017 z 25. októbra 2017. Medzi územia európskeho významu bolo zaradené s identifikačným kódom SKUEV800 Devínska hradná skala.

Predmetom ochrany sú biotopy:
* Suchomilné travinnobylinné a krovinové porasty na vápnitom podloží (*dôležité stanovištia Orchideaceae)
* Karbonátové skalné steny a svahy so štrbinovou vegetáciou

Predmetom ochrany sú tieto druhy:
* klinček včasný Lumnitzerov *(Dianthus lumnitzeri)*
* fuzáč veľký *(Cerambyx cerdo)*

## Referencie

## Iné projekty

## Zdroj
* 

Kategória:Malé Karpaty
Kategória:Devín
Kategória:Národné prírodné pamiatky v Bratislavskom kraji
Kategória:Chránené územia v okrese Bratislava IV
Kategória:Hradné vrchy na Slovensku
Kategória:Územia európskeho významu na Slovensku
Historická tabuľka La Ligy

**Historická tabuľka [[La Liga|La Ligy]]** je celkový prehľad všetkých odohraných zápasov, počtu bodov a strelených gólov všetkých tímov, ktoré kedy hrali najvyššiu španielsku futbalovú súťaž, La Ligu, od jej založenia v roku 1929.

## Legenda
*20px Tabuľka je aktualizovaná ku koncu sezóny 2009/10.
*Kluby označené hviezdičkou (*) už neexistujú.
*Kluby, ktorých postavenie v tabuľke je vyznačené **tučným písmom** aktuálne hrajú La Ligu.

## Tabuľka





## Externé odkazy

Kategória:Futbalové zoznamy
Kategória:La Liga
Sporting de Gijón

**Real Sporting de Gijón, S.A.D.** je španielsky futbalový klub so sídlom v Gijóne, Astúria. Bol založený 1. júna 1905 a v súčasnosti hrá v Primera División, najvyššej španielskej futbalovej súťaži.

Klub je tiež známy pod prezývkou *Rojiblancos*, keďže jeho dresy sú v červeno-bielej farebnej kombinácii. Domovským stánkom klubu je štadión El Molinón, ktorý je najstarším futbalovým štadiónom v Španielsku.

Sporting de Gijón je šiestym najstarším tímom, ktorý aktuálne hrá La Ligu. V historickej tabuľke La Ligy je na 15. mieste a v historickej tabuľke Segunda División na 2. mieste. Patrí medzi deväť španielskych klubov, ktoré nikdy nezostúpili zo Segunda División do nižšej súťaže.

## Ocenenia a tituly
### Národné
20px **[[La Liga|Španielska liga]]:** 
* **2. miesto** 1: 1978/79.
20px **[[Copa del Rey|Španielsky pohár]] :**
* **2. miesto** 2: 1980/81, 1981/82.
**[[Segunda División|Second Division]]**:
* **Víťaz** 5: 1943/44, 1950/51, 1956/57, 1969/70, 1976/77.
* **2. miesto** 1: 1929/30.

### Regionálne
**Majstrovstvá Astúrie** 13:
* **Víťaz** : 1916/17, 1917/18, 1918/19, 1919/20, 1920/21, 1921/22, 1922/23, 1923/24, 1925/26, 1926/27, 1929/30, 1930/31, 1939/40.

## Externé odkazy
* Oficiálna webstránka  v španielčine

## Referencie


Kategória:Španielske futbalové kluby
Göppingen (mesto)

thumb|Göppingen
**Göppingen** je nemecké mesto v Badensku-Württembersku, asi 40 kilometrov východne od Stuttgartu. Je to okresné mesto (Kreisstadt) a najväčšie mesto Göppingenského okresu (Landkreis Göppingen).

## Geografia
Göppingen leží v podhorí Švábskej Jury (Schwäbische Alb) v údolí rieky Fils.

## Dejiny
Prvé stopy po osídlení pochádzajú z halštatskej doby (Kelti), čo je doložené tridsiatimi mohylami v lesnatej oblasti na severe mesta. Pravdepodobne v polovici 2. storočia bol na mieste Oberhofenkirche postavený rímsky statok. Neskôr v dobe franskej dynastie Merovejovcov osídlil údolie reky Fils germánsky kmeň Alamanov. Podľa jednej z teórii je názov mesta odvodený od alamanského krstného mena *Geppo* pridaním koncovky *-ingen*, častej mien alamanských osídlení.

### Mestské časti
Mesto sa skládá z centrálneho obvodu a siedmich priľahlých mestských obvodov – Bartenbach, Bezgenriet, Faurndau, Hohenstaufen, Holzheim, Jebenhausen a Maitis.

## Partnerské mestá
*  Foggia, Taliansko, 1971
*  Klosterneuburg, Rakúsko, 1971
*  Pessac, Francúzsko, 2000
*  Sonneberg, Nemecko, 1990

## Iné projekty

## Externé odkazy
* Oficiálna stránka

## Zdroj

Kategória:Mestá v Bádensku-Württembersku
NHL 1926/1927

**Sezóna 1926/1927** bola 10. sezóna NHL. Víťazom Stanley Cupu sa stal tím **[[Ottawa Senators (pôvodný)|Ottawa Senators]]**.

WHL zanikla, a tak túto sezónu už Stanley Cup patril iba NHL.

NHL bola rozšírená na 10 účastníkov o tímy Chicago Black Hawks, Detroit Cougars a New York Rangers. Bolo rozhodnuto o rozdelení ligy na dve divízie, a to americkú a kanadskú. Do play-off postupovali tri tímy z každej divízie. Celé play-off sa hralo v rámci divízií - tímy z opačných divízií sa tak mohli stretnúť až vo finále. Vo štvrťfinále sa stretli systémom doma-vonku tímy na 2. a 3. pozíciach. V semifinále zmerali svoje sily víťazi divízií proti víťazom štvrťfinále, a to tak isto doma-vonku. Finále Stanley Cupu sa hralo na 5 zápasov, ktoré ale mohli skončiť remízou, a tak zvíťazil tím s viac víťaznými zápasmi.

## Konečná tabuľka základnej časti
### Kanadská divízia

### Americká divízia

## Play-off o Stanley cup

Štvrťfinále a semifinále sa hrali na 2 zápasy, postupoval tím s vyšším počtom strelených gólov. Finálová séria bola plánovaná na päť zápasov, keďže o víťazovi bolo rozhodnuté po štyroch zápasoch, piaty sa nehral. Dva zápasy skončili aj po predĺžení remízou, do konečného stavu série sa započítali zápasy, ktoré mali víťaza.

### Štvrťfinále
**Montreal Canadiens – Montreal Maroons**

**Boston Bruins – New York Rangers**

### Semifinále
**Ottawa Senators – Montreal Canadiens**

**Boston Bruins – New York Rangers**

### Finále

Stretnutia v Ottawe boli poslednými finálovými v Stanley cupe na území tejto metropoly na dlhých 80 rokov. 2. júna 2007 v ottawskej Scotiabank Place nastúpili k tretiemu zápasu finálovej série 2006/07 tímy Ottawa Senators a Anaheim Ducks.

## Ocenenia

### Kanadské bodovanie
*Note: GP = Odohrané zápasy; G = Góly; A = Asistencie; Pts = Body*

### Brankári
*Note: GP = Odohrané zápasy; MIN = Odohraná minúty; GA = Obdržané góly; SO = Čisté konto; AVG = Priemerný počet inkasovaných gólov*

## Debuty v lige
*Percy Galbraith, Boston Bruins
*Eddie Shore, Boston Bruins
*Harry Oliver, Boston Bruins
*Duke Keats, Boston Bruins
*George Hay, Chicago Black Hawks
*Mickey MacKay, Chicago Black Hawks
*Dick Irvin, Chicago Black Hawks
*Frank Foyston, Detroit Cougars
*Jack Walker, Detroit Cougars
*Frank Fredrickson, Detroit Cougars
*George Hainsworth, Montreal Canadiens
*Art Gagne, Montreal Canadiens
*Herb Gardiner, Montreal Canadiens
*Hap Emms, Montreal Maroons
*Red Dutton, Montreal Maroons
*Norman Himes, New York Americans
*Paul Thompson, New York Rangers
*Bill Cook, New York Rangers
*Bun Cook, New York Rangers
*Murray Murdoch, New York Rangers
*Lorne Chabot, New York Rangers
*Clarence Abel, New York Rangers
*Ching Johnson, New York Rangers
*Ace Bailey, Toronto St. Patricks
*Butch Keeling, Toronto St. Patricks
*Carl Voss, Toronto St. Patricks

## Posledný zápas v lige
*Shorty Green, New York Americans
*Newsy Lalonde, New York Americans
*Jack Adams, Ottawa Senators
*Bert Corbeau, Toronto St. Patricks

1926
Kategória:Ľadový hokej v 1926
Kategória:Ľadový hokej v 1927
Kategória:1926 v Kanade
Kategória:1926 v USA
Kategória:1927 v Kanade
Kategória:1927 v USA
Braunschweig

**Braunschweig** je veľkomesto v severnom Nemecku na juhovýchode spolkovej krajiny Dolné Sasko. S cca 245 000 obyvateľmi je po Hannoveri druhým najväčším mestom. 

## Dejiny mesta

Do novembra 1918 bol Braunschweig rezidenčným sídlom Brunšvického vojvodstva. Po abdikácii vojvodu bol hlavným mestom Slobodného štátu Brunšvicka a to až do jeho zrušenia a začlenenia do novo zriadenej spolkovej krajiny Dolné Sasko v roku 1946. Až do zrušenia Zemského okresu Braunschweig v roku 1974 bol Braunschweig sídlom vládneho obvodu, ale ako mestský okres nepatril ku krajinskému okresu. Vládny obvod Braunschweig bol potom zrušený k 1. januáru 2005. Mesto je sídlom Vrchného krajinského súdu.

## Kultúra

V Braunschweigu je od roku 1952 udeľovaná najprestížnejšia cena za literatúru pre deti a mládež, Cena Friedricha Gerstäckera.

## Partnerské mestá

## Iné projekty

## Externé zdroj
* Oficiálna stránka mesta Braunschweig  

## Zdroj


Kategória:Mestá v Dolnom Sasku
Kategória:Hanza